
Ἡ ανατύπωση είναι ελεύθερη (ραῦΗςο ἁοπιαίπ / κοινό κτήµα - 0600). 
Ἡ μετάφραση του κειµένου έγινε απὀ την τουρκική γλώσσα. Τα 
παρατιθέµενα αποσπάσµατα του Κορανίου είναι απὀ τη μετάφραση 
στην ελληνική γλώσσα του Συγκροτήµατος του Βασιλιά της Σαουδι- 
κής Αραβίας Φαχντ µπιν Αμπντουλαξζίζ Αλ Σαούντ. 


ΠΡΟΛΟΓΟΣ ΜΕΤΑΦΡΑΣΤΗ 


Όταν ο γιος του συγγραφέα µου εμπιστεύτηκε 
το χειρόγραφο, κατάλαβα ότι ένα τόσο φωτεινό κεί- 
µενο δεν µπορεί να κυκλοφορήσει σε φασιστικά κρά- 
τη, όπως η σηµερινή Τουρκία. Ακόμα και να κατά- 
φερνε να εκδοθεί, οι κρατικές δοµές (αστυνομία - µυ- 
στικές υπηρεσίες - παρακρατικές οµάδες) θα έκαναν 
τη δουλειά τους: Τα αντίτυπα θα βρίσκονταν και θα 
καίγονταν και οἱ συντελεστές της έκδοσης θα κλείνο- 
νταν στη φυλακή ἠ θα εξαφανίζονταν. Κατάλαβα ότι 
ο µόνος τρόπος για τη διάδοση του κειµένου ήταν η 
μετάφρασή του και η ἐκδοσή του σε δημοκρατικές 
χώρες, όπου µπορεί οτιδήποτε ελεύθερα να εκδοθεί 
και όπου ο πιστός Μουσουλμάνος δεν θα φοβάται να 
το διαβάσει. Αν κι εκεί ακόµα υπάρχουν άνθρωποι 
που, όπως γράφει ο συγγραφέας, «είναι έτοιμοι να 
σκοτώσουν για να υπερασπιστούν το αιμοσταγές ο- 
µοίώωμα του Αλλάχ που έχουν πλάσει στο σκοτεινό 
νου τους». 


Κωνσταντινούπολη 2017/1438 


ΠΡΟΛΟΓΟΣ 


Με το θέλημα του Αλλάχ είμαι ένας πιστός. Δεν 
έχω ιδιαίτερη μόρφωση, ούτε ξεχωρίζω απὀ τους συ- 
νανθρώπους µου στον πλούτο, στις ικανότητες ή σε 
κάτι ἀλλο που ο κόσμος θεωρεί ότι έχει αξία. Παρά τα 
ελαττώµατά µου προσπαθώ να κάνω το καλό στους 
ανθρώπους. Διαβάζω το Κοράνιο και βλέπω σ’᾽ αυτό 
καθαρά το θέλημα του Αλλάχ. Όμως βλέπω συναν- 
θρώπους µου. που λένε πως είναι πιστοί, οἱ οποίοι δεν 
καταλαβαίνουν το Ἱερό Βιβλίο. Φαντάζονται τον Αλ- 
λάχ. όχι σαν τον πολυεύσπλαχνο Πατέρα όλων µας, 
αλλά σαν έναν αμείλικτο δικαστή, που κοιτάει τους 
νόμους του προκειµένου να τιμωρήσει σκληρά τους 
παραβάτες, ή -χειρότερα- Τον φαντάζονται σαν έναν 
αιμοσταγή εγκληματία, που θέλει να υποφέρουν όσοι 
δεν υποτάσσονται στο θέληµά του. Κι αυτό συμβαίνει 
γιατί οι άνθρωποι αυτοί δεν έχουν στην καρδιά τους 
την ευσπλαχνία του Αλλάχ. Σκοτεινοί αυτοί, νομίζουν 
και τον Αλλάχ σκοτεινό. Είναι έτοιμοι να σκοτώσουν 
για να υπερασπιστούν το αἱμοσταγές ομοίωμα του 
Αλλάχ που έχουν πλάσει στο σκοτεινό νου τους. 

Με το θέληµα του Αλλάχ γνώρισα στα νεανικά 
µου χρόνια ευσεβείς και σοφούς ανθρώπους, στην 
επαφή µε τους οποίους άνοιξε ο νους και η καρδιά 
µου και είδα καθαρά την αλήθεια του Αλλάχ. Όμως 
φάνηκα δειλός, φοβήθηκα τους σκοτεινούς εχθρούς 

του Αλλάχ που παριστάνουν τους πιστούς και δεν µε- 
τέδωσα σε άλλους αυτό που όφειλα να µεταδώσῳο. 
Σήµερα, λίγο πριν τον ερχομό του θανάτου, νικώ τη 
δειλία µου και αποτυπώνω στο χαρτί λίγο απὀ αυτό το 
φως. Δεν γράφω το επίθετό µου. Εξ άλλου το επίθετο 
είναι κάτι το προσωρινό, που ανήκει στον παρόντα 
κόσμο και δεν έχει θέση στο αιώνιο φώςτου Αλλάχ. 

Γράφω σχόλια µόνο για τις δύο πρώτες σούρες 
του Κορανίου, γιατί είναι αρκετό στον πιστό να δει 
λίγες ακτίνες του φωτός. Όταν τις δεχτεί µέσα του. 
τότε γίνεται ο ίδιος φῶς και πλέον δεν υπάρχει γι’ αυ- 
τόν κανένα σκοτεινό σηµείο. 


Μιςίαία 


1.ΣΟΥΡΑ ΕΛ-ΦΑΤΙΓΑ 


1. Στο όνοµα του ΑΛΛΑΧ του Παντελεήμονα. του 
Πολυεύσπλαχνου. 


Το Κοράνιο αρχίζει µε το όνοµα του Αλλάχ, κι 
αυτό συμβαίνει γιατί ο Αλλάχ είναι στη ζωή µας πρό- 
τα και πάνω απὀ όλα. Αυτός είναι ο δημιουργός µας 
και χωρίς Αυτόν δεν μπορούμε τίποτε καλό να επιτύ- 
χουμε. Όταν πλησιάσουµε στο φως Του καταλαβαί- 
νουµε ότι Αυτός είναι η ίδια η ζωή µας. 

Γιατί όµως, θα ρωτήσει κάποιος, δεν µεταφρά- 
ζουμε το όνοµα του Θεού στη γλώσσα του κάθε λαού 
και το λέμε στην αραβική γλώσσα; 

Το κάνουµε όχι γιατί η αραβική γλώσσα είναι 
ανώτερη από τις άλλες (αφού όλες οι γλώσσες είναι 
το ἶδιο ανθρώπινες και όλοι οι άνθρωποι είµαστε το 
ίδιο δημιουργήματα του Αλλάχ). αλλά για να δείξου- 
µε την ενότητα που πρέπει οἱ πιστοί να έχουµε στο 
όνοµα του Αλλάχ. Ο χωρισμός των ανθρώπων σε 
γλώσσες και έθνη δεν υπάρχει στα µάτια του Αλλάχ 
και γι᾽ αυτό δεν θα υπάρχει και στην αιωνιότητα. Α- 
φού λοιπόν οι γλώσσες, τα κράτη και τα έθνη είναι 
πραγματικότητες προσωρινές που χωρίζουν τους αν- 
θρώπους, µε το να λέμε το όνοµα του Αλλάχ σε µια 
µόνο γλώσσα δείχνουμε ότι έχουµε από τώρα ἔεπε- 
ράσει τον χωρισμό αυτόν. Η γλώσσα αυτή είναι η α- 

ραβική γιατί από τους Άραβες διαδόθηκε το Κοράνιο 
σε όλο τον κόσµο. Θα μπορούσε όµως, αν είχε επι- 
κρατήσει, να είναι οποιαδήποτε άλλη. αφού στην αι- 
ὠνιότητα και η αραβική γλώσσα, όπως και οι υπόλοι- 
πες γλώσσες του προσωρινού κόσμου µας, θα καταρ- 
γηθεί και θα επικοινωνούµε σε µια ανέκφραστη ου- 
ράνια γλώσσα. 

Το Κοράνιο αρχίζει όχι απλώς µε το όνοµα του 
Αλλάχ αλλά µε το όνοµα του Παντελεήμονα και Το- 
λυεύσπλαχνου Αλλάχ. Ας το προσέξουμε αυτό, ο Αλ- 
λάχ πρώτα και πάνω απ᾿ όλα δεν αναφέρεται ὡς δί- 
καιος αλλά ὡς εὔσπλαχνος. Κι αυτό γιατί ο Αλλάχ δεν 
είναι δίκαιος µε την ανθρώπινη αλλά µε τη θεϊκή ση- 
µασία της έννοιας (η ανθρώπινη σηµασία της έννοιας 
«δικαιοσύνη» είναι όποιος κάνει κάτι κακό να του 
κάνουμε το αντίστοιχο κακό ενώ η θεϊκή σημασία της 
έννοιας είναι όταν κάνει κάποιος κάτι κακό να τον 
συγχωρήσουµε και να µην του κάνουµε κακό). Γι’ 
αυτό ο Αλλάχ πρώτα και πάνω απ᾿ όλα είναι εὐσπλα- 
χνος. Κατά συνέπεια και οἱ πιστοί για να είμαστε ε- 
νώμένοι στο όνοµα του Αλλάχ δεν είναι αρκετό να 
έχουµε πίστη αλλά πρώτα και πάνω απ᾿ όλα πρέπει να 
έχουµε καλοσύνη και ευσπλαχνία. 


2. Η Δόξα ανήκει στον ΑΛΛΑΧ. τον Άρχοντα όλων 
τῶν κόσμων. 


3. Τον Παντελεήμονα. τον Πολυεύσπλαχνο. 


Σε ποιους κόσμους αναφέρεται; 

Οι άνθρωποι είμαστε εγωιστές και συνήθως υ- 
ποτιµάμε τα ζώα, τα ψάρια και τα φυτά. Νομίζουμε 
ότι κέντρο του σύμπαντος είναι η γη και ο άνθρωπος. 
Όμως ο Αλλάχ είναι Άρχοντας όχι µόνο δικός µας 
αλλά όλων των κόσμων. Είναι δημιουργός και άρχο- 
ντας του κόσμου τῶν αγγέλων, του κόσμου των ζώων, 
του κόσμου της θάλασσας, του κόσμου των φυτών 
και κάθε κόσμου που κοντά µας ή στους μακρινούς 
πλανήτες της απέραντης δημιουργίας Του απὀ ευ- 
σπλαχνία δημιούργησε. 


4. Τον Ηγεμόνα της Ημέρας της Κρίσης. 


Όπως η ανθρώπινη δικαιοσύνη δεν έχει σχέση 
µε τη δικαιοσύνη του Αλλάχ, έτσι και η κρίση και α- 
νταπόδοση του Αλλάχ δεν έχει σχέση µε την ανθράό- 
πινη κρίση και ανταπόδοση. Στα ανθρώπινα δικαστή- 
ρια η απόφαση βγαίνει σύμφωνα µε τους νόμους, δεν 
είναι ο δικαστής αλλά ο νόμος που πραγματικά εξου- 
σιάζει. Αντίθετα κατά την ηµέρα της Κρίσης, δεν θα 
είναι ο νόμος που θα εξουσιάζει αλλά ο ίδιος ο Αλ- 
λάχ. 

Τι σηµαίνει όµως ότι δεν εξουσιάζεται απὀ το 

νόµο η Κρίση του Αλλάχ; 

Σηµαίνει ότι δεν είναι νοµική κρίση. Η Κρίση 
του Αλλάχ θα είναι η επαφή του ανθρώπου και όλων 
των κόσμων µε το φως του Αλλάχ. Το φως Του αυτό, 
θα φωτίζει τους φωτεινούς ανθρώπους, όπως φωτίζει 
τα αστέρια ο ήλιος, ενώ θα τυφλώνει, όπως τυφλώνει 
ο ήλιος όσους έχουν συνηθίσει το σκοτάδι, αυτούς 
που δεν θέλουν το φως αλλά επιθυμούν το σκοτάδι 
της αδικίας. 


6. Καθοδήγησέ µας στον ορθό δρόµο. 


Ποιος είναι ο ορθός, ο θεϊκός ὀρόμος αναφέρ- 
θηκε δη πιο πάνω. Ο Αλλάχ είναι εὔσπλαχνος. Ο 
δρόμος λοιπόν του Αλλάχ είναι η καλοσύνη και η εὉ- 
σπλαχνία. 


7. Τον δρόµο εκείνων. που τους χάρισες την Ε9ὐλο- 
γία Σου. όχι εκείνων που περιέπεσαν στην Οργή 
Σου και που παραστράτησαν. 


Ο Αλλάχ στο Κοράνιο µας μιλάει σε ανθρώπινη 
γλώσσα, γιατί µόνο ανθρώπινη γλώσσα μπορούμε να 
καταλάβουμε. Και στην ανθρώπινη γλώσσα λέμε τις 
συμφορές οργή του Αλλάχ, αν και ο Αλλάχ ποτέ δεν 

οργίζεται. Οι µεταφορικές εκφράσεις που υπάρχουν 
στο Κοράνιο δεν πρέπει να µας κάνουν να υποβιβά- 
ζουμε τον Αλλάχ στο επίπεδο των αμαρτωλών αν- 
θρώπων που οργίζονται, τιμωρούν και εκδικούνται. 
Αυτό είναι πολύ µεγάλη ασέβεια και βλασφημία. 


1 


2.ΣΟΥΡΑ ΕΛ-ΜΠΑΚΑΡΑ 


2. Αυτό το βιβλίο είναι αναμφίβολο. Σ᾽ Αυτό υπάρ- 
χει η καθοδήγηση για εκείνους που φοβούνται τον 
ΑΛΛΑΧ. 


Όπως ήδη είπαµε, ο Αλλάχ µας μιλάει σε αν- 
θρώπινη γλώσσα. Και όπως η οργή του Αλλάχ, που 
είδαμε πιο πάνω, είναι ανθρώπινη έκφραση. το ίδιο 
και ο φόβος που πρέπει να έχουµε στον Αλλάχ. Ο φό- 
βος στον Αλλάχ εἶναι σαν το βαθύ σεβασμό που έ- 
χουμε στον πατέρα µας, σαν το φόβο που έχουµε µη 
στενοχωρήσουµε τον πατέρα µας. Δεν μοιάζει καθό- 
λου µε το φόβο που έχουμε µπροστά σ᾽ έναν αιμο- 
σταγή εγκληματία ή σ᾿ ένα σκληρό και απάνθρωπο 
δικαστή. 


3. Για εκείνους που πιστεύουν στον Αόρατο. και 
εκτελούν τις προσευχές, και προσφέρουν στους όάλ- 
λους ό,τι Εμείς τους έχουµε δώσει. 


Εδώ αναφέρεται ποιο είναι το θέλημα του Αλ- 
λάχ. Είναι να πιστεύουμε, να προσευχόµαστε και να 
προσφέρουμε στους άλλους ό,τι έχουµε. Με την προ- 
σευχή επικοινωνούµε µε τον Αλλάχ και µαζί του επι- 
κοινωνούµε µε τους δικαίους. Ας προσέξουμε τι γρά- 

φει. Γράφει: «Εμείς και όχι «Εγώ». Δεν μιλάει δηλα- 
δή ο Αλλάχ μόνος του αλλά μαζί µετους δικαίους και 
λέει ότι μαζί μ’ αυτούς δίνει στους πιστούς κάθε αγα- 
θό. Αφού λοιπόν ο Αλλάχ είναι μαζί µε τους δικαίους, 
όταν προσευχόµαστε σ᾿ Αυτόν επικοινωνούµε και 
μαζί τους, και όταν πάλι προσευχόµαστε σ᾿᾽ αυτούς 
επικοινωνούµε και µετον Αλλάχ. 

Λέει επίσης να προσφέρουμε στους άλλους ό,τι 
έχουµε (όχι ό,τι µας περισσεύει) και δεν γίνεται διά- 
κριση ανάµεσα σε πιστό Και άπιστο, ή ακόµα και σε 
ειδωλολάτρη. Σε όλους πρέπει να προσφέρουμε αδιά- 
κριτα όχι µόνο το περίσσευµα αλλά και απὀ το υστέ- 


ρηµά µας. 


6. Όσο για τους άπιστους, είναι το ίδιο γι’ αυτούς, 
είτε τους προειδοποιείς, είτε όχι. Δεν θα πιστέψουν. 
7. Ο ΑΛΛΑΧ σφράγισε, τις καρδιές τους και την 
ακοή τους, και στα µάτια τους υπάρχει πέπλο. Με- 
γάλη θα είναι η τιμωρία (που θα υποστούν). 


Στην παραστατική αυτή μεταφορική έκφραση ο 
Αλλάχ σφραγίζει τις καρδιές και τα αυτιά, καλύπτει 
τα µάτια και τιμωρεί τους άπιστους. Τοια είναι αυτή 
η τιμωρία που θα υποστούν οι άπιστοι στη µετά θάνα- 
το ζωή; Είναι αυτή που ήδη σε ένα βαθµό από αυτήν 
τη ζωή υφίστανται, είναι το σκοτάδι της ψυχής τους 

που ήδη αρνείται και θα συνεχίσει να αρνείται το φως 
του Αλλάχ. 


δ. Μερικοί απ’ τους ανθρώπους λένε: «Πιστεύουμε 
στον ΑΛΛΑΧ και στην Έσχατη ηµέρα)». αλλά δεν 
πιστεύουν (πραγματικά). 


Ποιοι όµως απὀ αυτούς που λένε: «πιστεύουμε» 
δεν είναι πραγματικοί πιστοί και θα τιμωρηθούν ὡς 
άπιστοι, Το γράφει παρακάτο: 


12. Αυτοί είναι χωρίς αμφιβολία. εκείνοι που αδι- 
κούν. κι όµως δεν το αισθάνονται. 


Αυτοί που, αντί να προσφέρουν στους άλλους 
-πιστοὺύς και απίστους-- ό,τι έχουν, πράττουν το κακό, 
δεν είναι πραγματικοί πιστοί. Δεν είναι τα λόγια αλλά 
οι πράξεις που κάνουν κάποιο πιστό. 


14. Κι ἆμα συναντούν όσους πιστεύουν. λένε: «Κι 
εμείς πιστεύουμε». Αλλ) ἁµα βρεθούν μόνοι ανάµε- 
σα σε πονηρούς, τους λένε: «Πραγματικά. είμαστε 
μαζί σας. µετους άλλους απλώς αστειευόµασταν». 

Οι άδικοι Μουσουλμάνοι, όταν βρίσκονται µαζί 
µε πραγματικούς πιστούς λένε ότι πιστεύουν πραγµα- 
τικά και ότι συμφωνούν πως πρέπει να κάνουν το κα- 
λόὀ, όταν όµως βρίσκονται μαζί µε ὀμοιούς τους κα- 
κούς και πονηρούς ανθρώπους πράττουν το άδικο. 
όπως κι εκείνοι. 


15. Ο ΑΛΛΑΧ. θα τους ανταποδώσει την κοροϊδία 
τους µέσα στα αδικήµατά τους, και τους αφήνει να 
περιφέρονται σαν τυφλοί. 


Ἡ ανταπόδοση στις κακές τους πράξεις απὀ τον 
Αλλάχ είναι ότι τους αφήνει να ζουν µέσα στα αδική- 
µατά τους, καθώς οι αδικίες τοὺς βλάπτουν στην 
πραγματικότητα τους ίδιους. 


24. ...προφυλαχθείτε τη Φωτιά που για καύσιμα 
έχει ανθρώπους και πέτρες (των ειδώλων). και που 
προετοιµάστηκε για τους άπιστους. 


Ἡ φωτιά αυτή είναι το φως του Αλλάχ. Είναι το 
ίδιο φως που καθαρίζει και φωτίζει τους δίκαιους αν- 
θρώπους, όπως καθαρίζει η υλική φωτιά το χρυσό. 
Μπαίνοντας όµως σ᾿ αυτήν ο άδικος άνθρωπος δεν 
καθαρίζεται, όπως ο δίκαιος, αλλά καίγεται και µαυ- 

ρίζει, λόγω της ειδώωλολατρικής κακίας που έχει µέσα 
του. Αντί να φωτιστεί, τυφλώνεται εντελώς. Αυτή εἰ- 
ναι η τιμωρία που έχει ετοιμάσει ο Αλλάχ για τους 
άδικους ανθρώπους (ή -με άλλα λόγια-- που οι άδικοι 
άνθρωποι έχουν ετοιμάσει οι ίδιοι για τον εαυτό 
τους). 


25. Και να χαροποιείς όσους πιστεύουν και κάνουν 
τα καλά έργα. Το µερίδιό τους είναι Κήποι, που 
κάτω τους τρέχουν ποτάμια. Κάθε φορά. που θα 
τρέφονται µε τα φρούτα τους, θᾳ λένε: «Έτσι τρώ- 
γαμε και πριν». γιατί τους παρέχονται όμοια πράγ- 
µατα. κι εκεί θα έχουν αγνές γυναίκες (συζύγους) 
και θα μείνουν σ) αυτούς για πάντα. 

26. Ο ΑΛΛΑΧ δεν θεωρεί ανάξιο να χρησιμοποιεί 
τις παροµοιώσεις... 


Για τις αιώνιες απολαύσεις δεν είναι αρκετή η 
πίστη αλλά πρέπει απαραίτητα να κάνουµε και καλά 
έργα. Για την περιγραφή της αιώνιας πνευματικής χα- 
ράς µέσα στο φως του Αλλάχ χρησιμοποιούνται στο 
Κοράνιο μεταφορικά ὠραίες υλικές εικόνες αυτής της 
ζωής. Για να µην τις εκλάβει όµως κανείς κυριολεκτι- 
κά και νοµίσει ότι οι απολαύσεις αυτές είναι υλικές, 
αναφέρεται καθαρά ότι ο Αλλάχ τις χρησιμοποιεί ὡς 
παρομοιώσεις. Το φως του Αλλάχ, µέσα στο οποίο θα 

ζούμε αιώνια, είναι το ἰδιο φως που ήδη στην παρού- 
σα ζωή φωτίζειτις καρδιές των δικαίων. 


27. Όσοι αθετούν τη συμφωνία του ΑΛΛΑΧ µετά 
που έχει επικυρωθεί. και διαχωρίζουν. ό,τι ο ΑΛ- 
ΛΑΧ διέταξε να Ίναι ενωμένο. και κάνουν το κακό 
στη γη. αυτοί ζηµμιώνονται. 


Όλοι οι άνθρωποι και ιδιαίτερα οι Εβραίοι, οι 
Χριστιανοί και οι Μουσουλμάνοι, είναι το θέλημα 
του Αλλάχ να είμαστε ενώµένοι μεταξύ µας. Όσοι 
κάνουν κακό σε οποιονδήποτε άνθρωπο, πιστό ή άπι- 
στο, δεν ζημιώνουν στην πραγματικότητα αυτόν που 
αδικούν αλλά τον εαυτό τους, αφού απομακρύνονται 
απὀ το φώςτου Αλλάχ. 


36. Τότε ο Σατανάς κατάφερε να τους κάνει να ᾱ- 
µαρτήσουν και τους έβγαλε απ’) την κατάσταση της 
ευτυχίας που ζούσαν. Και τότε είπαµε: «Κατεβείτε 
όλοι απ᾿ εδώ. αφού είστε εχθροί ο ένας µε τον όλ- 
λολ»... 


Ἡ ουσία της αμαρτίας του Αδάμ, και της γυναί- 
κας του, που τους έβγαλε απ᾿ την κατάσταση της ευ- 
τυχίας που ζούσαν, ήταν ότι έγιναν εχθροί ο ένας µε 

τον άλλο, ότι απομακρύνθηκαν απὀ το φως του Αλ- 
λάχ. 


39. «Κι όσοι αρνούνται την Πίστη και διαψεύδουν 
τα Σύμβολά Μας, θα γίνουν σύντροφοι της Φω- 
τιάς, όπου για πάντα θα παραμείνουν». 


Όλοι, αληθινοί πιστοί και άπιστοι, θα μένουν 
αιώνια στο φως του Αλλάχ. Όσοι όμως έχουν µέσα 
τους ριζώὠµένο το σκοτάδι θα υποφέρουν από το φως 
αυτό, το οποίο θα τους καίει σαν τη φωτιά που καθα- 
ρίζει το χρυσό αλλά καίει τα αγκάθια. 


43. Να κάνετε την προσευχή και να καταβάλλετε 
τη Ζεκάτ (δηλαδή το 1/40 των ετησίων αποδο- 
χών)... 


Όπως ήδη έχουµε δει, δεν πρέπει να δίνουµε σ᾿ 
όσους έχουν ανάγκη µόνο τη Ζεκάτ (δηλαδή το 1/40 
των ετησίων εσόδων µας), αλλά ό,τι μπορούμε, ακό- 
μα και από το υστέρηµά µας. Το 1/40 τίθεται εδώ ὡς 
το ελάχιστο όριο. 


44. Μήπως παραγγέλλετε στους ανθρώπους τη δι- 

καιοσύνη και ξεχνάτε να την εφαρµόσετε στον ε- 
αυτό σας; 


Το πρωταρχικό καθήκον µας είναι όχι να λέμε 
στους άλλους ανθρώπους για τη δικαιοσύνη του Αλ- 
λάχ αλλά να είμαστε εμείς οι ἶδιοι δίκαιοι, να πράτ- 
τουµε δηλαδή πάντα το αγαθό σε όλους και να µη 
βλάπτουμε ποτέ κανέναν. 


4δ. Και φυλαχτείτε για τη µέρα που η µια ψυχή δεν 
θα βοηθάει την άλλη. κι ούτε μεσολάβηση ούτε λύ- 
τρα θα γίνονται δεκτά απ᾿ αυτήν. (ούτε κανείς) θα 
µπορεί να τους βοηθήσει. 


Κατά την ηµέρα της Κρίσης του Αλλάχ δεν θα 
έχουµε το φθαρτό σώµα µας, θα εμφανιστούμε γυμνοί 
απὀ το σώµα µας και θα αντανακλάµε την ευσπλαχνία 
ή την κακία µας. Γι’ αυτό τότε δεν θα µπορεί τίποτε 
το υλικό, ούτε άλλος άνθρωπος, να µας βοηθήσει. 


59. ...στείλαμε από τον ουρανό μάστιγα σε βάρος 
των αδίκων επειδή επανειλημμένα. αθέτησαν τις 
διαταγές Μας. 

61. ...πάνω τους έπεσεη οργήτου ΑΛΛΑΧ. 

65. ...Σ᾽ αυτούς είπαµε: «Να γίνετε πίθηκοι κατα- 

φρονημένοι (κι αποδιωγµένοι)». 

66. Ἔτσι την τιμωρία κάναμε παράδειγµα για τους 
συγχρόνους τους και τους απογόνους τους, κι ένα 
µάθηµα για όσους φοβούνταιτον ΑΛΛΑΧ. 


Ο Αλλάχ στο Κοράνιο μιλάει σε ανθρώπους 
και γι αυτό χρησιμοποιεί ανθρώπινη γλώσσα, ώστε 
να μπορέσουν να καταλάβουν το θέληµά Του και να 
γίνουν και αυτοί εὐσπλαχνοι, δίκαιοι και αγαθοί. Οι 
ανθρώπινες γλωσσικές εκφράσεις Και παρομοιώσεις 
για οργή. µάστιγες και τιμωρίες απὀ τον Αλλάχ δεν 
σημαίνουν ότι ο Αλλάχ οργίζεται ή πράττει ποτέ κάτι 
κακό, αλλά δείχνουν την αποστροφή του Αλλάχ προς 
το κακό και το άδικο και τις αρνητικές συνέπειες που 
επιφέρει στον άδικο η διάπραξη του κακού. Οι συνέ- 
πειες αυτές που επιφέρει στον άδικο η αδικία είναι 
ένα µάθηµα και για τους πιστούς, που σέβονται τον 
Αλλάχ. 

Γιατί όµως ο Αλλάχ παρομοιάζει τους παραβά- 
τες του θελήµατός Του µε πίθηκους; 

Γιατί όπως οι πίθηκοι μοιάζουν στους ανθρόώ- 
πους αλλά δεν είναι άνθρωποι, έτσι Και οι άδικοι 
μοιάζουν στους πιστούς αλλά δεν είναι πιστοί. 


62. Όσοι όµως πίστεψαν (στο Κοράνιο) κι όσοι α- 
κολούθησαν τις Ιουδαϊκές Γραφές κι οι Χριστιανοί 

κι οι Σαββαίοι”, κι όποιος άλλος πίστεψε στον ΑΛ- 
ΛΑΧ και την Έσχατη Μέρα κι έκανε το καλό, θα 
έχουν την ανταμοιβή του Κυρίου τους. Σ) αυτούς 
δεν θα υπάρχει ούτε φόβος, ούτε λύπη. 

δ1. Βέβαια όχι, (οι άπιστοι) όσοι διαπράττουν το 
κακό και περιβάλλονται απ᾿ την αμαρτία θα είναι 
σύντροφοι της φωτιάς και θα μείνουν εκεί για πά- 
ντα. 

δ2. Όσοι όµως πιστεύουν και κάνουν καλές πράξεις 
αυτοί είναι σύντροφοι του Παραδείσου. εκείνοι θα 
μείνουν εκεί για πάντα. 


Σε όσους πράττουν το κακό και ταυτίζονται µε 
το σκοτάδι (αυτοί είναι οι πραγματικοί άπιστοι) το 
φως του Αλλάχ θα είναι σαν φωτιά που, αντί να τους 
φωτίζει, θα τους καίει, μαζί µε το σκοτάδι της ψυχής 
τους. Αντίθετα, όσους όχι απλώς πιστεύουν (είτε είναι 
Μουσουλμάνοι, είτε Χριστιανοί, είτε Εβραίοι) αλλά 
κάνουν καλές πράξεις και ταυτίζονται µε το φῶς (αυ- 
τοί είναι οι πραγματικοί πιστοί). το φώς του Αλλάχ θα 
τους φωτίζει και θα είναι αιώνια στην ευτυχία του 
Παραδείσου. 


δ5. ...Γην Ημέρα δε της Κρίσεως θα παραδοθούν 


Οι Σαβαίοι ήταν ιουδαιοχριστιανικός λαός της Αραβίας. 

στα πιο φρικτά βασανιστήρια. Γιατίο ΑΛΛΑΧ δεν 
παραβλέπει ό,τι κάνετε. 


Τι σηµαίνει αυτή η παρομοίωση; 

Για το σκοτάδι το χειρότερο είναι η επαφή του 
µε τον ήλιο. Για όποιον έχει µέσα του το κακό το πιο 
φρικτό βασανιστήριο είναι η επαφή του µε το φως του 
Αλλάχ. 


δ6. ...Η τιμωρία τους δεν θα ελαφρωθεί ούτε θα 
έχουν καμιά βοήθεια. 


Γιατί δεν θα υπάρχει αλλαγή στην Κρίση του 
Αλλάχ, 

Γιατί η αληθινή µας θέληση είναι αμετάβλητη. 
Στην παρούσα ζωή η θέλησή µας και οι επιλογές µας 
δεν είναι σταθερές γιατί επηρεάζονται απὀ το περι- 
βάλλον µας. Όταν όµως θα είμαστε στο φως του Αλ- 
λάχ και το φθαρτό περιβάλλον µας εκλείψει και ο 
χρόνος όπως τον ξέρουμε αλλάξει, τότε θα φανερωθεί 
η αληθινή µας θέληση, θα φανερωθεί η επιλογή µας 
να ταυτιστούµε µετο σκοτάδι ή µετο φώςτου Αλλάχ. 


δ7. Και δώσαμε στο Μωυσή το Βιβλίο και στη συ- 
νέχεια στείλαµε αποστόλους για διαδόχους του. 

Δώσαμε στον Ιησού το γιο της Μαριάµ τα φανερά 
σηµεία. Τον ενισχύσαµε µε το Άγιο Πνεύμα. 


Όπως βλέπουμε, στο Κοράνιο αναφέρεται κα- 
θαρά ότι η διδασκαλία του Μωυσή και των Προφη- 
τών της Παλαιάς Διαθήκης είναι απὀ τον Αλλάχ. Επί- 
σης αναφέρεται ότι ο [ησούς είναι γιος µόνο της Μα- 
ριάµ και όχι του Ιωσήφ και της Μαριάμ (ότι γεννήθη- 
κε δηλαδή µε υπερφυσικό τρόπο) και ότι έκανε θαύ- 
µατα απὀ τον Αλλάχ. Επίσης ότι ήταν µαζί του το Ά- 
γιο Πνεύμα. 

Αφού λοιπόν τα κείµενα του Μωυσή και ολό- 
Κληρη η Παλαιά Διαθήκη είναι απὀ τον Αλλάχ, αφού 
ο Πησούς είναι κι αυτός απὀ τον Αλλάχ και αφού το 
Κοράνιο είναι αναμφισβήτητα και αυτό απὀ τον Αλ- 
λάχ, η διδασκαλία του Αλλάχ δεν µπορεί να είναι δια- 
φορετική στα τρία Ἱερά Βιβλία (Παλαιά Διαθήκη, 
Καινή Διαθήκη, Κοράνιο) αλλά οπωσδήποτε και τα 
τρία αναφέρουν τη µία ἴδια θέληση του Αλλάχ, να 
είμαστε δηλαδή δίκαιοι και να Κάνουµε το καλό σε 
όλους αδιάκριτα. 


δ9. ...Ας πέσει το ανάθεµα του ΑΛΛΑΧ πάνω 
στους άπιστους. 
Ποια είναι η κατάρα του Αλλάχ και ποιοι είναι 

οι άπιστοι; 

Οι πραγματικοί άπιστοι είναι, σύμφωνα µε το 
Κοράνιο, όσοι διαπράττουν το κακό και η κατάρα που 
πέφτει πάνω τους είναι η κακή τοὺς θέληση που κάνει 
την ψυχή τους σκοτεινή. 


101. Κι όταν ένας, ϱ αποσταλµένος (Μουχάμμεντ). 
απ’ τον ΑΛΛΑΧ. ήρθε σ᾿ αυτούς, επικυρώνοντας 
εκείνο που έχουν. τότε. ένα µέρος απ᾿ τους οπαδούς 
του Βιβλίου πέταξαν µακριά πίσω απ᾿ τη ρόχη 
τους, το Βιβλίο του ΑΛΛΑΧ (το Κοράνιο), σαν να 
ήταν κάτι που δεν το γνώριζαν. 


Γράφει το Κοράνιο: «επικυρώνοντας εκείνο που 
έχουν», «σαν να ήταν κάτι που δεν το γνώριζαν». 
Σύμφωνα δηλαδή µε το Ἱερό Βιβλίο του Αλλάχ, όσοι 
έχουν την Παλαιά Διαθήκη και την Καινή Διαθήκη 
γνωρίζουν ήδη τη διδασκαλία του Κορανίου, γιατί 
αυτό δεν διαφοροποιείται αλλά επικυρώνει την Πα- 
λαιά Διαθήκη και την Καινή Διαθήκη. 

Γιατί όµως γράφει για τοὺς οπαδούς «του Βιβλί- 
ου» και όχι «των Βιβλίων», αφού η Παλαιά Διαθήκη 
και η Καινή Διαθήκη δεν είναι ένα αλλά δύο βιβλία; 
Και γιατί πάλι ονομάζει το Κοράνιο «το Βιβλίο» (ό- 
πως και τα άλλα δύο μαζΏ, σαν να µην υπάρχουν τρία 
αλλά µόνο ένα Βιβλίο; 

Αυτό συμβαίνει επειδή και τα τρία Ἱερά Βιβλία 
γράφουν το ένα και ίδιο θέληµα του Αλλάχ. Στην 
πραγματικότητα δηλαδή δεν υπάρχουν τρία, αλλά ένα 
τριπλό Ἱερό Βιβλίο. 


105. Ποτέ ούτε οι άπιστοι, που βρίσκονται ανάµε- 
σα στους οπαδούς του Βιβλίου, ούτε οι ειδωλολά- 
τρες αγαπάνε ότι κάτι τι καλό. θα πρέπει να ρθει 
κάτω σε σας απ᾿ τον Κύριό σας. Ο ΑΛΛΑΧ όµως 
εκλέγει για την ευσπλαχνία Του όποιους θέλει. 


Ποιοι είναι οι άπιστοι που βρίσκονται ανάµεσα 
στους οπαδούςτου Βιβλίου; 

Είναι όσοι πράττουν το κακό. Αυτοί, μαζί µε 
τους ειδωλολάτρες, αρνούνται ότι ο Αλλάχ. εκλέγει 
--ανάμεσα στους Εβραίους, τους Χριστιανούς καιτους 
Μουσουλµάνους-- τους πραγματικούς πιστούς, αυτούς 
δηλαδή που είναι δίκαιοι και πράττουν το καλό. 


109. Μεγάλος αριθµός οπαδών του Βιβλίου, µετά 
που είδαν να λάμπει η Αλήθεια, εὐχονταν από ζη- 
λοφθονία, (µέσα στον εαυτό τους). να σας επανα- 
φέρουν από την πίστη στην απιστία. Συγχωρείτε 
όµως και παραβλέπετε, μέχρις ότου ϱ ΑΛΛΑΧ εκ- 
πληρώσει το σκοπό Του. γιατίο ΑΛΛΑΧ είναι Πα- 


25 


ντοδύναµος. 


Όταν κάποιοι λοιπόν, σύμφωνα µε αυτά που 
γράφει το Κοράνιο, θέλουν να µας ὠθήσουν στην α- 
πιστία. εμείς οι πιστοί δεν πρέπει να οργιζόµαστε και 
να χρησιμοποιούμε βία αλλά να συγχωρούµε και να 
παραβλέπουµε. Αφού ο Αλλάχ, που είναι παντοδύνα- 
μος, δεν τους τιμωρεί, σηµαίνει πως στην τωρινή ζωή 
ο σκοπός του Αλλάχ δεν είναι η τιμωρία, αλλά να αλ- 
λάξουν σκέψη και συμπεριφορά χωρίς καταναγκα- 
σµό, µε τη δική τους θέληση και να γίνουν και αυτοί 
πραγματικοί πιστοί. 


111. Κι είπαν: «Κανείς δεν θα εισέλθει στον Παρά- 
δεισο. εκτός αν είναι Εβραίος ή Χριστιανός». Αυτά 
είναι τα όνειρά τους. ες τους: «Παρουσιάστε τις 
αποδείξεις σας, αν είστε ειλικρινείς). 

112. Μάλλον, όποιος υποτάξει την προσωπικότητά 
του στον ΑΛΛΑΧ και κάνει το καλό, θα βρει την 
αμοιβή του στον Ἰύριό του. Σε τέτοιους ὃτν θα υ- 
πάρχει φόβος, κι ούτε θα λυπηθούν. 


Δεν έχει σημασία αν κάποιος είναι Εβραίος, 
Χριστιανός ή Μουσουλμάνος. Στον Παράδεισο θα 
µπει όποιος υποτάσσει την προσωπικότητά του στον 
Αλλάχ (είναι δηλαδή σπλαχνικός και δίκαιος σαν τον 

Αλλάχ) και κάνει το καλό, ανεξάρτητα αν είναι Ε- 
βραίος, Χριστιανός ή Μουσουλμάνος. 


116. Κι είπαν: «ο ΑΛΛΑΧ γέννησε ένα υιό». Δόξα 
σ᾽ Αυτόν. Όχι! Σ᾽ Αυτόν ανήκουν όλα. όσα βρίσκο- 
νται στους ουρανούς και στη γη. κι όλα σ᾽ Αυτόν 
υποτάσσονται. 


Γράφει το Κοράνιο ότι κάποιοι λένε ότι ο Αλλάχ 
γέννησε ένα γιο και δοξάζουν τον Αλλάχ. Αλλά ὀόχι, 
δεν πρέπει να δοξάζουµε µόνο τον Αλλάχ. Αντίθετα, 
πρέπει να δοξάζουµε και το γιο Του, γιατί στο γιο Του 
ανήκουν όλα όσα βρίσκονται στους ουρανούς και στη 
γη κι όλα σ᾽ Αυτόν υποτάσσονται. 

Πώς όµως είναι δυνατόν να έχει ο Αλλάχ γιο 
χωρίς να έχει σύζυγο; 

Όσα γράφει το Ἱερό Βιβλίο τα γράφει σε ανθρά- 
πινη γλώσσα αλλά δεν τα εννοεί µε ανθρώπινο τρόπο. 
Αν ο Αλλάχ ήταν µια μοναχική απομονωμένη ύπαρ- 
ἕη. τότε θα ήταν ατοµικιστικά κλεισμένος στον εαυτό 
του και δεν θα είχε δημιουργήσει τον κόσµο. Ο Αλ- 
λάχ δεν είναι μοναχικός, μοιράζεται τον εαυτό του και 
γι᾽ αυτό δημιουργεί. 

Με τον ανθρώπινο τρόπο ο Αλλάχ ποτέ δεν γέν- 
νησε, ούτε ήταν δυνατόν ποτέ να αποκτήσει γιο, γιατί 
ϱ Αλλάχ είναι πνεύμα. Αλλά υπερανθρώπινα, υπέρ- 

χρονα και µε τρόπο ακατανόητο, όπως η φλόγα γεν- 
νάει άλλη φλόγα, ο Αλλάχ γεννάει το γιο Του. Κι ό- 
πως η γη εκβάλλει τη λάβα της, ο Αλλάχ εκβάλλει το 
Άγιο Πνεύμα. Και όπως ο ήλιος είναι ένας, αλλά είναι 
και καυτή µάζα και φωτιά και φως, έτσι ο Αλλάχ και 
ο γιος Του και το Άγιο Πνεύμα --λόγω της απόλυτης 
τελειότητας και ενότητάς Τους- έχουν την ἴδια θέλη- 
ση και πράττουν µαζί τα πάντα, είναι δηλαδή Ένα. 

Οι υλικές παρομοιώσεις µάς είναι απόλυτα ανα- 
γκαίες όταν μιλάμε για τον Αλλάχ, γιατί η ανθρώπινη 
σκέψη δεν µπορεί διαφορετικά να δώσει εκφραστικό 
σχήµα σε κάτι που ξεπερνά κάθε ανθρώπινη δυνατό- 
τητα έκφρασης. Για το Άγιο Πνεύμα. όπως και για το 
γιο του Αλλάχ, τον Ιησού, που γεννήθηκε υπερφυσικά 
από τη Μαριάµ, ήδη διαβάσαµε στο Κοράνιο (2:87). 


130. Και ποιος επιθυμεί ν᾿ απομακρυνθεί απ’ τη 
θρησκεία του Αβραάμ. παρά µόνο όσοι εξευτελί- 
ζουν τον εαυτό τους µε παραλογισµό; Εμείς τον 
διαλέξαµε σ᾿ αυτό τον κόσµο και στην Μέλλουσα 
Ζωή θα είναι µαζί µετους δίκαιους. 

135. Κι είπαν: «Γίνετε Εβραίοι ή Χριστιανοί, για 
να είστε στο σὠστό δρόµο». Απαντήστε τους: «Ὁ- 
χι Ακολουθούμε τη θρησκεία του Αβραάμ. του 
όρθιον. και ποτέ δεν ήταν από τους ειδωλολάτρες). 
136. Να δηλώσετε: «Πιστέψαμε στον ΑΛΛΑΧ και 

σ᾽ ό,τι αποκάλυψε σε µας (το Κοράνιο) και στον 
Αβραάμ. Ισμαήλ, Ισαάκ. Ιακώβ και στις φυλές και 
σ᾽ ότι δόθηκε στον Μωυσή και τον Ιησού. και σ᾿ 
ό,τι δόθηκε σ᾿ όλους τους προφήτες απ’ τον Κύριό 
τους. Δεν κάόνουµε καμιά διάκριση ανάµεσα σ’ ο- 
ποιονδήποτε απ᾿ αυτούς. Κι εμείς σ᾽ Αυτόν (στον 
ΑΛΛΑΧ) υποταχτήκαµε. (Είμαστε Μουσουλμµά- 
νοι). 


Γράφει καθαρά εδώ ότι ο Αλλάχ µας αποκάλυψε 
στο Κοράνιο ό,τι αποκάλυψε στον Αβραάμ. στον 
Μωυσή και στους Προφήτες (δηλαδή στην Παλαιά 
Διαθήκη) και στον Ιησού (δηλαδή στην Καινή Διαθή- 
Κη). Ὡς πιστοί Μουσουλμάνοι δεν κάνουμε καμιά 
διάκριση, αλλά δεχόμαστε την Παλαιά Διαθήκη και 
την Καινή Διαθήκη όπως δεχόμαστε το Κοράνιο, για- 
τί περιέχουν την ίδια αποκάλυψη του Αλλάχ. 

Όταν λοιπόν το Κοράνιο γράφει ότι δεν κάνου- 
µε καμιά διάκριση ανάµεσα σ᾿᾽ οποιονδήποτε από 
τους Προφήτες, εννοεί ότι η διδασκαλία τους είναι η 
ίδια. Εννοεί όµως και κάτι ακόµα, ότι ο Ιησούς δεν 
είναι µόνο γιος του Αλλάχ αλλά είναι και άνθρωπος, 
όπως οι υπόλοιποι Προφήτες. 


159. Πες: Μήπως θα φιλονικήσετε μαζί µας στη 
θρησκεία του ΑΛΛΑΧ; που είναι ο Κύριός µας κιο 

Κύριός σας; και που είμαστε υπεύθυνοι για τις 
πράξεις µας και σεις για τις δικές σας; 


Δεν πρέπει οι Εβραίοι, οι Χριστιανοί και οι 
Μουσουλμάνοι να φιλονικούμε για τη θρησκεία του 
Αλλάχ γιατί έχουµε τον ίδιο Κύριο. Οι πράξεις µας 
είναι αυτές που µας κάνουν πραγματικούς πιστούς. 


147. Η Αλήθεια πηγάζει απ’ τον Κύριό σου. 


Γράφει το Κοράνιο ότι η Αλήθεια προέρχεται 
από τον Αλλάχ για να µην την ταυτίσει κανείς µε το 
Ἱερό Βιβλίο. Στο Κοράνιο, όπως και στην Παλαιά Δι- 
αθήκη και στην Καινή Διαθήκη, καταγράφεται η Α- 
λήθεια σε ανθρώπινη γλώσσα στο βαθµό που η αν- 
θρώπινη γλώσσα µπορεί να την εκφράσει και η αν- 
θρώπινη σκέψη να την δεχτεί. Η καθαρή όµως Αλή- 
θεια δεν µπορεί να περιοριστεί στα όρια της πρόσκαι- 
ρης γλώσσας µας και του πρόσκαιρου κόσμου µας, 
είναι υπερανθρώπινη και υπερκόσµια, γιατί προέρχε- 
ται απὀ τον Αλλάχ. 


149. Κι απ᾿ οπουδήποτε κι αν ξεκινήσεις, στρέψε 
το πρόσωπό σου προς το µέρος όπου είναι το Ἱερό 

Τέμενος. 


Γιατί όµως είναι καλό να κοιτάµε προς το Ἱερό 
Τέμενος; 

Για να µην ξεχνάμε τον Αλλάχ και για να σκε- 
πτόµαστε ότι πρέπει να είμαστε ενωμένοι και ότι πρέ- 
πει να πράττουµε το καλό. 


165. Κι ακόµη υπάρχουν άνθρωποι που λατρεύουν 
άλλους µαζί µετον ΑΛΛΑΧ. σαν όµοιους μ᾿ Αυτόν. 
και τους αγαπούν όπως θα έπρεπε ν᾿ αγαπιέται µό- 
νοο ΑΛΛΑΧ. 


Εδώ το Κοράνιο δεν εννοεί τους αγίους του 
Χριστιανισμού, γιατί οι Χριστιανοί τους αγίους δεν 
τους λατρεύουν ὡς θεούς (σαν όµοιους µε τον Αλ- 
λάχ). ούτε τους αγαπούν ὡς θεούς (όπως θα πρέπει να 
αγαπιέται µόνο ο Αλλάχ), αλλά τους αγαπούν και 
τους τιμούν ὡς πιστούς του Αλλάχ, ὡς ανθρώπους 
δίκαιους που και ο Αλλάχ τους αγαπάει και τοὺς τι- 
µάει στον Παράδεισο. Το να τιµάμµε τους πιστούς και 
φίλους του Αλλάχ (και πραγματικοί πιστοί είναι αυτοί 
που έχουν την ευσπλαχνία και τη δικαιοσύνη του Αλ- 
λάχ, εἴτε εἶναι Μουσουλμάνοι, είτε Χριστιανοί, είτε 


᾿Το Ἱερό Τέμενος (αΙ-Μας]ίά αἰ-Ηατᾶπι) βρίσκεται στη Μέκκα. 

Εβραίοι), τους οποίους ο ίδιος ο Αλλάχ τιµάει στον 
Παράδεισο, δεν είναι ασφαλώς κάτι κακό αλλά αντί- 
θετα κάτι που θέλει ο Αλλάχ. Εδώ το Ἱερό Βιβλίο εν- 
νοεί τους ανθρώπους που οι ειδωλολάτρες κατά και- 
ρούς θεοποίησαν και λάτρευσαν σαν θεούς. 


177. Ευσέβεια δεν είναι µόνο να στρέφετε ανατολι- 
κά και δυτικά τα πρόσωπά σας αλλά η ευσέβεια 
είναι εκείνου που πιστεύει στον ΑΛΛΑΧ και στην 
Έσχατη Μέρα. στους Αγγέλους και στο Βιβλίο και 
στους προφήτες' Να δίνει από την περιουσία του. 
ενώ την αγαπάει για τους συγγενείς του. και για τα 
ορφανά. και για τους απόρους, και για τους οδοι- 
πόρους, και τους ζητιάνους και για την απελευθέ- 
ρῶση των σκλάβων. Είναι να εκτελεί την προσευ- 
χή. να καταβάλλει τη Ζεκάτ. και αυτοί που κρα- 
τούν την υπόσχεσή τους, αν έχουν υποσχεθεί (και 
προσδιορίζω) τους υπομονετικούς στις δυσκολίες 
και στους πόνους και όταν πολεμάνε για το όνοµα 
του ΑΛΛΑΧ. Τέτοιοι είναι εκείνοι που πιστεύουν 
την αλήθεια και είναι ευσεβείς. 


Εδώ γράφειτο Κοράνιο ποια είναι η πραγματική 
ευσέβεια. Δεν είναι, γράφει, να εφαρμόζουμε τις νο- 
µικές διατάξεις, αλλά να πιστεύουμε, να δίνουµε σε 
όσους έχουν ανάγκη από το υστέρηµά µας, να βοηθά- 

µε τοὺς ανθρώπους, να προσευχόµαστε και να κάνου- 
µε υπομονή στις κακουχίες και στη μάχη. 

Ποιες µάχες όµως εννοεί το Ἱερό Βιβλίο; 

Πρώτον, εννοεί τον καθημερινό αγώνα µας για 
το καλό. Επίσης εννοεί την άμυνα και υπεράσπιση της 
οικογένειάς µας και των συμπατριωτών µας σε περί- 
πτὠση εχθρικής στρατιωτικής επίθεσης. Όποιος σκο- 
τώνει για να Κάνει µε τη βία τους άλλους Μουσουλ- 
µάνους και νομίζει ότι έτσι πολεμάει για το όνοµα του 
Αλλάχ, αυτός -όπως θα δούμε πιο κάτῶ-- είναι στα 
µάτια του Αλλάχ σαν ειδωλολάτρης. 


17δ. Ω: Σεις που πιστεύετε! Ο νόμος της αντεκδί- 
κησης σε περίπτωση σκόπιµου φόνου είναι ορισµέ- 
νος: Ο ελεύθερος για τον ελεύθερο. ο δούλος για το 
δούλο. η γυναίκα για τη γυναίκα. Αν η αντεκδίκη- 
ση συγχωρηθεί και γίνει δεκτή η αποζημίωση από 
κάποιον εκ των συγγενών του σκοτωµένου. τότε η 
απαίτηση πρέπει να γίνει µε ευγένεια και η αποζη- 
µίωση να πληρωθεί µε καλοσύνη... 

179. Ω 1 Σεις, που έχετε κατανύηση: Στο Νόμο της 
αντεκδίκησης υπάρχει Ζωή για σας, για να µπορεί- 
τενα αυτοσυγκρατιέστε. 


Στην εποχή του Προφήτη ίσχυε ο νόμος της α- 
νταποδοτικής δικαιοσύνης (Ω15ᾶ5) που προέβλεπε τι- 

µωρία αντίστοιχη µε το έγκλημα. Ο Προφήτης εἴχε 
μπροστά του συγκεκριμένους ανθρώπους, οι οποίοι 
ήταν ειδωλολάτρες, σκληροί και στενόµυαλοι. Δεν 
μπορούσαν να δεχτούν και να εφαρμόσουν πλήρως το 
θέληµα του Αλλάχ. Τους κάλεσε λοιπόν στην πίστη. 
λέγοντάς τους ό,τι μπορούσαν να καταλάβουν και να 
δεχτούν, µε την ελπίδα ότι σιγά-σιγά η καρδιά τους θα 
µαλακώσει. Αν κατ’ ευθείαν τοὺς διέταζε να συγχῶ- 
ρήσουν αυτόν που εγκληµάτησε εναντίον τους, οἱ 
σκληρόκαρδοι αυτοί άνθρωποι δεν θα γίνονταν πι- 
στοί. Έτσι, δεν κατήργησε το φόνο στο φόνο, αλλά 
τους έδωσε την επιλογή να µην το εφαρμόζουν. 

Ο νόμος της ανταποδοτικής δικαιοσύνης εἴχε 
δοθεί κι αυτός λόγω της σκληρότητας των ανθρώπων, 
για να µην επεκτείνουν οι αδικούµενοι την εκδίκησή 
τους σε όλα τα µέλη της οικογένειας του δολοφόνου 
αλλά να συγκρατούνται τα δολοφονικά τους ένστικτα. 
Ο νόμος της ανταποδοτικής δικαιοσύνης είχε δοθεί 
από τον Αλλάχ στην Παλαιά Διαθήκη, τότε που οι 
άνθρωποι ήταν ακόµα πιο σκληροί και άγριοι. 

Όπως βλέπουμε, όσο προοδεύουν οι άνθρωποι 
τόσο τοὺς αποκαλύπτεται η Αλήθεια. Ο Αλλάχ µας 
δείχνει το δρόµο: να γίνουμε κι εµείς εὐσπλαχνοι. 
Ακολουθώντας τον, πλησιάζουµε τον Αλλάχ. Κι όσο 
πλησιάζουµε τον Αλλάχ πλησιάζουµε την Αλήθεια. 

1δ4. Οι µέρες της νηστείας είναι μετρημένες. Αν 
όµως κανείς από σας είναι άρρωστος ή ταξιδεύει 
τότε να νηστέψει αργότερα τις ανάλογες µέρες. Κι 
όσοι μπορούν να νηστέψουν και δεν το κάνουν. τόύ- 
τε να δώσουν για εξιλασμό αρκετή τροφή σ᾿ ένα 
φτωχό. Κι όποιος θεληµατικά δώσει περισσότερα. 
τόσο καλύτερα γι’ αυτόν. Κι αν µόνο ξέρατε, πόσο 
καλύτερο είναι για σας, θα νηστεύστε! 

155. ...«Ὅστε, όποιος από σας έµαθε ότι άρχισε ο 
μήνας (Ῥαμαξάνι), τότε πρέπει να νηστέψει. Αν 
όµως είναι άρρωστος ή σε ταξίδι, (και δεν νηστεύ- 
ει). τότε να νηστέψει αργότερα τις ανάλογες µέρες. 
Ο ΑΛΛΑΧ επιθυμεί για σας κάθε ευκολία, και δεν 
θέλει να σας βάλει σε δυσκολίες. 


Λόει ο Αλλάχ στο Περό Βιβλίο ότι όποιος δεν 
µπορεί να νηστεύσει στις καθορισμένες ηµέρες, δεν 
πειράζει να νηστεύσει αργότερα τις ανάλογες ηµέρες. 
Κι όποιος πάλι µπορεί αλλά δεν θέλει να νηστεύσει, 
λέει ότι ούτε αυτό πειράζει, µπορεί αντί για τη νη- 
στεία να κάνει ελεημοσύνη. 

ἨῬλέπουμε λοιπόν ότι, σύμφώνα µε την αποκά- 
λυψη του Αλλάχ, η νηστεία δεν είναι όπως ο ανθρώ- 
πινος νόμος, απαράβατη. Η νηστεία δόθηκε σ᾽ εµάς 
όχι γιατί ευχαριστιέται ο Αλλάχ µετο να στερούµαστε 
(«Ο Αλλάχ επιθυμεί για σας κάθε ευκολία, και δεν 
θέλει να σας βάλει σε δυσκολίεςο)) αλλά γιατί είναι 

καλό για εμάς («κι αν µόνο ξέρατε, πόσο καλύτερο 
είναι για σας, θα νηστεύετο)). Τη νηστεία δεν την κά- 
νουµε για τον Αλλάχ, αλλά για εμάς τους ίδιους, γιατί 
μας βοηθάει να συνηθίσουµε να ελέγχουμε τα ένστι- 
κτά µας, ώστε να τα έχουµε υποταγµένα στη λογική 
και να µη µας σέρνουν όπου θέλουν. 

Θα ρωτήσει όµως κάποιος: «Ο Αλλάχ βέβαια 
λέει στο Κοράνιο ότι η νηστεία δεν είναι υποχρεωτι- 
κή, αργότερα όμως καθιερώθηκε να εἶναι υποχρεωτι- 
κή. Ο πιστός πρέπει να συμφωνήσει µε τον Αλλάχ. 
που δεν θεωρεί τη νηστεία σαν νόµο, ή να την δει αν- 
θρώπινα σαν έναν απαράβατο νόμο)». 

Όποιος καταλαβαίνει τι σηµαίνει ότι ο Αλλάχ 
είναι εὐσπλαχνος κι όχι ένας σκληρός δικαστής, γνῶ- 
ρίζει ήδη την απάντηση στην ερώτηση αυτή. 


190. Και να πολεµάτε για χάρη του ΑΛΛΑΧ όσους 
σας πολεμούν. αλλά µην ξεπερνάτε τα όρια. γιατί ο 
ΑΛΛΑΧ δεν αγαπά τους παραβάτες. 

191. Φονεύετέ τους όπου τους βρίσκετε και διώχτε 
τους, από κει που σας έδιωξαν. Η καταδίωξη στην 
ειδωλολατρία είναι χειρότερα απ᾿ το φόνο. Και µην 
τους πολεµάτε δίπλα στο απαράβατο τέμενος, ε- 
κτός αν αυτοί πρώτοι σας πολεμήσουν εκεί. Αν 
όµως σας πολεμήσουν. σκοτώστε τους. Τέτοια εί- 
ναι η τιμωρία τῶν άπιστων. 


36 


192. Αν όµως σταματήσουν, τότε βέβαια, ο ΑΛ- 
ΛΑΧ είναι Πολυεπιεικής, Πολυεύσπλαχνος. 

193. Πολεμάτετους ώσπου να µη σας καταδιώξουν 
στην ειδωλολατρία και να υπερισχύσει η Πίστη 
στον ΑΛΛΑΧ. Αν όµως σταματήσουν τη ὁράση 
τους, τότε µην κάνετε πόλεμο παρά ενάντια στους 
άδικους. 


Κάποιος πολεμοχαρής, που δεν καταλαβαίνει τι 
σηµαίνει ότι ο Αλλάχ είναι πολυεύσπλαχνος, µπορεί 
να νοµίσει ότι εδώ δικαιολογείται ο πόλεμος. Όμως 
ισχύει το εντελώς αντίθετο. 

Ο Αλλάχ λέει στο Ἱερό Βιβλίο Του ότι δεν πρέ- 
πει να κάνουμε επιθετικό πόλεμο («αν όµως σταµα- 
τήσουν τη ὁράση τους, τότε µην κάνετε πόλεμο))., 
αλλά µόνο να αμυνόµαστε στο έδαφος της δικής µας 
χώρας για να διώξουµε απὀ αυτήν αυτούς που µας 
επιτέθηκαν («διώχτετους, απὀ κει που σας έδιωξαν»). 

Ο πόλεμος είναι φόνος και ο φόνος --ακόμα και 
όταν αμυνόμαστε- είναι κάτι κακό, κάποιες φορές 
όµως είναι ένα αναγκαίο κακό. Όταν µας επιτίθενται 
πρέπει να σκοτώσουµε για να υπερασπιστούµε την 
οικογένειά µας και τους συμπατριώτες µας. Η πράξη 
μας αυτή είναι κακή, αλλά αν δεν αμυνθούμε και α- 
φήσουμε τους εχθρούς να τους σκοτώσουν ή να τους 
υποδουλώσουν, τότε αυτή η πράξη µας θα είναι ασύ- 
γκριτα πιο κακή. 


ο δι 


Γιατί όµως αναφέρει για τις επιθέσεις των απί- 
στων ενώ επιθετικούς πολέμους κάνουν και Μου- 
σουλμάνοι;, 

Επειδή όποιος κάνει επιθετικὀ πόλεμο δεν είναι 
πραγματικά πιστός αλλά στα µάτια του Αλλάχ είναι 
σαν ειδωλολάτρης. 


210. Μήπως περιμένουν. μέχρις ότου έλθει ο ΑΛ- 
ΛΑΧ σ’ αυτούς, µέσα σε σωρούς από σύννεφα. µε 
συνοδεία από αγγέλους και έτσι να γίνει το ζήτημα 
(τής µεταστροφής τους); 

212. ...Όι ευσεβείς όµως θα είναι ψηλότερα απ᾿ 
αυτούς την ηµέρα της Ανάστασης. 


Ο Αλλάχ θα έλθει στο τέλος του κόσμου µας και 
θα αναστηθούν οι νεκροί. Τότε οι ευσεβείς θα είναι 
ψηλότερα (δηλαδή πιο Κοντά στον Αλλάχ) από τους 
άπιστους. Όλα θα πλημμυρίσουν µε το φως του Αλ- 
λάχ. Αυτό το ίδιο φως τους ευσεβείς θα τους φωτίζει 
και θα τους ανυψώνει ενώ τους άπιστους (όσους δη- 
λαδή θέλουν το κακό, έστω κι αν ισχυρίζονται ψευ- 
δώς πως είναι πιστοί) θα τοὺς τυφλώνει και θα τους 
σκοτίζει περισσότερο. 


2139. Οι άνθρωποι κάποτε αποτελούσαν ένα και µό- 

νο έθνος. Ο ΑΛΛΑΧ έστειλετους Προφήτες, μ’ ευ- 
χάριστα μηνύματα αλλά και µε απειλές. Μαζί τους 
έστειλε το Βιβλίο της Αλήθειας, για να δικάζει τις 
διαφορές ανάµεσα στους ανθρώπους. 


Εδώ το Κοράνιο αναφέρεται στους Προφήτες 
και στο βιβλίο της Παλαιάς Διαθήκης, το οποίο ονο- 
µάζει «Βιβλίο της Αλήθειας». Οι πιστοί λοιπόν, μαζί 
µε το Κοράνιο και την Καινή Διαθήκη, πρέπει να δια- 
βάζουμε και την Παλαιά Διαθήκη, γιατί και τα τρία 
ιερά βιβλία περιέχουν την ίδια Αλήθεια του Αλλάχ. 


223. Οι γυναίκες σας είναι για σας, όπως η καλλι- 
εργήσιµη γη. Καλλιεργείστε την όποτε κι όπως θέ- 
λετε. Όμως προηγούμενα κάνετε µια καλή πράξη 
για την Ψυχή σας και να σεβαστείτε τον ΑΛΛΑΧ. 
και μάθετε ότι πρόκειται να Τον συναντήσετε (στη 
μέλλουσα Ζωή). 


Στην εποχή του Προφήτη οι άνδρες έβλεπαν τις 
γυναίκες τους σαν ιδιοκτησία τους. Ἠταν αδύνατο να 
δεχτούν ότι οι γυναίκες είναι ισότιμες μ᾿ αυτούς και 
ό,τι έχουν δικαιώµατα. Έτσι εδώ ο Αλλάχ προσπαθεί 


Σε άλλες μεταφράσεις: µε καλές ειδήσεις και µε προειδο- 
ποιήσεις. 

να τους κάνει τουλάχιστον να φροντίζουν τις γυναίκες 
τους. Είναι σαν να τους λέει «Αφού είστε τόσο 
σκληροί και στενόμυαλοι που θεωρείτε τις γυναίκες 
σας ιδιοκτησία σας, τουλάχιστον τότε µην τις παρα- 
µελείτε. Αντιμετωπίστε τις τουλάχιστον σαν τα χὠ- 
ράφια σας, τα οποία περιποιείστε και φροντίζετε µε 
επιμέλεια. Και οι γυναίκες, µην είστε κι εσείς ατοµί- 
στριες και σκληρές, να αγαπάτε τους συζύγους σας 
και να µη νοιάζεστε µόνο για τον εαυτό σας. Και όταν 
στο ανδρόγυνο υπάρχει αγάπη, δεν στενοχωρεί ο ένας 
τον άλλο και δεν του αρνείται οτιδήποτε». 


262. Όσοι ξοδεύουν από τις περιουσίες τους για 
χάρη του ΑΛΛΑΧ. και ὅξν επιδιώκουν μ’ αυτά που 
ξοδεύουν καµιά βλάβη ή σκοπό επίδειξης, γι’ αυ- 
τούς η αμοιβή είναι σίγουρη απ᾿ τον Κύριό τους... 
264. Ω: Σεις που πιστεύετε! Μην διαγράφετε την 
ελεημοσύνη σας µε την επίδειξη και τη βλάρη... 


Σηµασία έχει να κάνουµε το καλό και να βοή- 
θάµε τους άλλους από καθαρή αγάπη και όχι για επί- 
δειξη. Αν κάνουµε ελεημοσύνη και µετά προξενούμε 
κακό στους ανθρώπους ή καυχόµαστε γι’ αυτήν, τότε 
την ακυρώνουμµε, είναι σαν να µην την έχουµε κάνει. 

255. Ο Απόστολος πίστεψε σ᾿ ό.τιτου αποκάλυψεο 
Κύριός του. έτσι έκαναν κι οι πιστοί. Καθένας τους 
πίστεψε στον ΑΛΛΑΧ. τους αγγέλους Του. τα Βι- 
βλία Του και τους Αποσταλµένους Του. Δεν κάνοµε 
καμιά διάκριση ανάµεσα σ᾿ οποιονδήποτε απ᾿ τους 
Αποσταλµένους Του. 


Όπως βλέπουμε, το Κοράνιο γράφει για τα «Βι- 
βλία» και όχι για το «Βιβλίο» του Αλλάχ. Λέει δηλα- 
δή καθαρά ότι όχι µόνο το Κοράνιο, αλλά και η Πα- 
λαιά Διαθήκη και η Καινή Διαθήκη είναι Βιβλία του 
Αλλάχ. Και όταν γράφει: «δεν κάνοµε καμιά διάκριση 
ανάµεσα σ᾿ οποιονδήποτε απ᾿ τους Αποσταλµμένους 
Του», εννοεί ότι δεν κάνουμε διάκριση ανάµεσα στη 
διδασκαλία του Μωυσή, των Προφητών της Παλαιάς 
Διαθήκης, του Ιησού και του Μωάμεθ (δηλαδή ανά- 
µεσα στην Παλαιά Διαθήκη. την Καινή Διαθήκη και 
το Κοράνιο). Κι αυτό γιατί ήταν όλοι Αγγελιοφόροι 
του Αλλάχ και δίδαξαν την ίδια Αλήθεια του Αλλάχ. 

Αφού όµως ο Ιησούς είναι ο γιος του Αλλάχ. 
γιατί γράφει ότι δεν κάνουμε διάκριση ανάµεσα σ᾿ 
Αυτόν και στους άλλους Αγγελιοφόρουςτου Αλλάχ; 

Εδώ το Ἱερό Βιβλίο, όπως και αλλού είδαμε 
(2:136). εννοεί επίσης ότι ο γιος του Αλλάχ έγινε 
πραγματικά άνθρωπος και απεστάλη στους ανθρώ- 
πους όπως και οι υπόλοιποι Αγγελιοφόροι Του. Η α- 
ποστολή Του στους ανθρώπους αναγγέλλεται απὀ 

τους Προφήτες στην Παλαιά Διαθήκη, περιγράφεται 
στην Καινή Διαθήκη και επιβεβαιώνεται στο Κοράνιο. 

